# **DECIZIA ETAPEI DE ÎNCADRARE**

## Nr. 6530(PROIECT) din 15.09.2015

Ca urmare a solicitării de emitere a acordului de mediu adresate de **SC VEGAS HOTEL&CASINO SRL**, cu sediul în Str. UNIRII, Nr. 151A, Orăştie, Judetul Hunedoara, prin DAMIAN ILIE, înregistrată la APM Hunedoara cu nr. 6530/06.08.2015, în baza:

- **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

- **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,,

autoritatea competentă pentru protecţia mediului APM Hunedoara decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 08.09.2015, că proiectul **EXTINDERE SALON RESTAURANT** propus a fi amplasat în Orăştie, Str. UNIRII, Nr. 151A, Judetul Hunedoara, nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, anexa nr. nr. 2, pct. 13, a);

 b) proiectul se va dezvolta pe un teren proprietate privată, situat în intravilanul municipiului Orăştie, înafara zonelor locuite;

 c) în urma consultărilor în cadrul sedinţei CAT din data de 08.09.2015, nu au fost solicitate completări.

 d) în conformitate cu criteriile din anexa nr. 3 la Hotărârea Guvernului nr. 445/2009:

 1. Caracteristicile proiectului

a) Mărimea proiectului: proiectul propus pentru implementare, este o construcţie nou realizată printr-o extindere spre vest a salonului existent, fiind o prelungire a acestuia, în regim de înălţime P, cu suprafaţa construită de 595 mp; Spaţiul creat prin implementarea proiectului este destinat organizării de evenimente festive pentru cca 250 persoane;

Utilităţile: apa, energia, gazul metan, canalizarea, sunt asigurate, deoarece spaţiile existente sunt racordate la acestea. Realizarea noului proiect nu presupune realizarea altor racorduri decât cele existente deja.

Organizarea de şantier: - şantierul se va împrejmui şi se va asigura un acces controlat se vor amenaja platforme speciale pentru stocarea temporară a materialelor de construcţie şi a deşeurilor generate, staţionarea utilajelor şi a mijloacelor de transport în incinta organizării de şantier se va realiza în spaţii special amenajate, dotate cu materiale absorbante, pe şantier se vor amplasa toalete ecologice;

b) Cumularea cu alte proiecte: nu e cazul - construcţiile existente au aceasi destinaţie-alimentaţie publică şi aparţin aceluiaşi proprietar

c) Utilizarea resurselor naturale: nu este cazul;

d) Gestionarea deşeurilor generate în perioada de construire, se va face cu respectarea Legii 211/2011 privind regimul deşeurilor şi cade în sarcina constructorului. După implementarea proiectului, deşeurile generate nu diferă de cele generate în activitatea prezentă pentru care titularul are încheiate contracte de colectare/valorificare/eliminare cu operatori autorizaţi, cu menţiunea că poate creşte cantitatea de deşeuri menajere generate, în perioada de organizare a diverselor evenimente;

e) Emisiile poluante, inclusiv zgomotul şi alte surse de disconfort: în perioada de execuţie a proiectului emisiile atmosferice poluante şi zgomotul vor proveni de la funcţionarea utilajelor specifice pentru construcţii şi de la mijloacele de transport pentru aprovizionarea cu materiale de construcţii;

 f) Riscul de accident, ţinându-se seama în special de substanţele şi tehnologiile utilizate: redus, în timpul executării lucrărilor vor putea apărea pierderi accidentale de combustibili sau lubrifianţi de la vehiculele pentru aprovizionarea cu materii prime şi de la utilajele specifice pentru construcţii.

 2. Localizarea proiectului

Conform Certificatului de Urbanism nr. 87/17.07.2015 emis de Primăria municipiului Orăştie: Teren proprietate particulară, situate în intravilanul municipiului Orăştie, regimul economic-ISP1- subzone instituţii şi servicii publice existente.

 Vecinătăţi: în partea de est şi vest există construcţii cu aceaşi destinaţie-alimentaţie publică- care aparţin aceluiaşi proprietar, în nord este domeniul CFR, în sud şosea –DN 7;

3. Caracteristicile impactului potential

Nu e cazul.

Condiţiile de realizare a proiectului:

a) Se vor respecta: proiectul tehnic propus şi prevederile actelor de reglementare emise de alte autorităţi. Proiectantul lucrărilor este răspunzător de soluţiile tehnice adoptate care au fost prezentate în documentaţia depusă la Agenţia pentru Protecţia Mediului Hunedoara. Se vor lua măsurile preventive necesare şi se vor informa Agenţia pentru Protecţia Mediului Hunedoara şi Serviciul Comisariatul Judeţean Hunedoara al Gărzii Naţionale de Mediu în termen de 2 ore de la luarea la cunoştinţă a apariţiei unei ameninţări iminente cu un prejudiciu asupra mediului sau de la producerea unui prejudiciu asupra mediului, în conformitate cu prevederile Ordonanţei de Urgenţă nr. 68/2007 privind răspunderea de mediu cu referire la prevenirea şi repararea prejudiciului asupra mediului, aprobată prin Legea nr. 19/2008, cu modificările şi completările ulterioare;

b) Titularul de proiect/activitate va asigura capacităţile de colectare a tuturor categoriilor de deşeuri rezultate pe amplasament, în vederea gestionării acestora, în conformitate cu prevederile legale în vigoare şi valorificarea/eliminarea lor prin agenţi economici autorizaţi;

c) Titularul de proiect/activitate are obligaţia de a notifica în scris Agenţia pentru Protecţia Mediului Hunedoara dacă intervin elemente noi, necunoscute la data emiterii prezentului act de reglementare, precum şi asupra oricăror modificări ale condiţiilor care au stat la baza emiterii acestuia, înainte de realizarea modificării; Prezentul act de reglementare din punct de vedere al protecţiei mediului este valabil pe toată perioada punerii în aplicare a proiectului, dacă nu intervin modificări faţă de condiţiile iniţiale de acordare;

d) Nerespectarea prevederilor prezentului act de reglementare atrage după sine suspendarea sau anularea acestuia, după caz;

e) În timpul lucrărilor de execuţie a proiectului se va respecta legislaţia din domeniul protecţiei mediului, precum şi principiul abordării integrate a măsurilor necesare pentru prevenirea, reducerea şi controlul poluării:

Protecţia factorului de mediu aer: folosirea de utilaje şi mijloace de transport verificate tehnic şi dotate conform normelor în vigoare, în vederea reducerii emisiilor de poluanţi în atmosferă; oprirea motoarelor utilajelor în perioadele în care nu sunt implicate în activitate;

Protecţia factorului de mediu sol: depozitarea deşeurilor din construcţii se va face în mod controlat, în spaţii amenajate în acest sens; service-ul utilajelor nu se va executa pe amplasament;

Protecţia factorului de mediu aşezări umane: - folosirea de utilaje cu capacităţi de producţie adaptate la volumul de lucrări necesar a fi realizate şi rularea cu viteze de trafic reduse în zonele locuite, astfel încât acestor utilaje să le fie asociate niveluri care se încadrează în limitele impuse de STAS 10009/1988 - Acustica urbană. Limite admisibile ale nivelului de zgomot urban;

f) La terminarea investiţiei operatorul va notifica APM Hunedoara şi GNM-Serviciul Comisariatul Judeţean Hunedoara, în vederea încheierii procesului verbal de constatare a respectării tuturor condiţiilor impuse prin prezentul act de reglementare

 II. Motivele care au stat la baza luării deciziei etapei de încadrare în procedura de evaluare adecvată sunt următoarele: nu e cazul;

 Proiectul propus nu necesită parcurgerea celorlalte etape ale procedurii de evaluare adecvată

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

**Viorica Georgeta BARABAŞ**

 **Şef serviciu**

**Avize, Acorduri, Aautorizaţii,**

**Lucia Doina COSTINAŞ**

 Întocmit,

Viorica Rusu